Mainerzvilis

Mainerzvilis () – gyvenvietė Jungtinėse Amerikos Valstijose, Pensilvanijoje, Skulkilo apygardoje, 6 km į šiaurės vakarus nuo Potsvilio. Praeina kelias Potsvilis–Maunt Karmelis, geležinkelio atšaka.

2000 m. 98,51 % gyventojų buvo baltieji, 0,18 % – azijiečiai 0,44 % – afroamerikiečiai, 0,72 % – mišrios kilmės.„U.S. Census website“

 Istorija 
1783 m. dabartinės gyvenvietės vietoje įsikūrė Adolfas Oliveris Bušas, vėliau čia atidaręs karčemą. 1814 m. pradėtos kasti akmens anglys. Mainersvilis inkorporuotas 1831 m.

 Lietuviai 
Mainerzvilyje XIX a. pab. – XX a. pr. įsikūrė lietuvių angliakasiai. 1958 m. čia gyveno apie 1900 lietuvių. Veikė Pažangių moterų draugija (įkurta 1890 m.), Šv. Antano draugija (1892 m.), Susivienijimo Lietuvių Amerikoje kuopa (1893 m.), Šv. Vincento savišalpos draugija (1895 m.), „Spindulio“ draugija (1895 m.), Šv. Pranciškaus draugija (1896 m.), Tėvynės mylėtojų draugijos kuopa (1896 m.), Želmens draugija (1897 m.), Amerikos socialistų darbo partijos lietuvių skyrius (1897 m.). Nuo 1895 m. Mainerzvilyje veikė Šv. Pranciškaus katalikų parapija.

Yra nebeveikianti lietuvių Šv. Pranciškaus Asyžiečio bažnyčia, pastatyta 1909 m., o po 2020 m. uždaryta. Išlikęs buvusios lietuvių parapinės mokyklos (įkurta 1926 m.) pastatas. Yra dvejos lietuvių kapinės.Shenandoah and southern Coal Region, Pennsylvania, global.truelithuania.com

 Šaltiniai 

Kategorija:Pensilvanijos miestai